Otto Pesonen

Otto Pesonen (9. syyskuuta 1868 Heinävesi – 21. tammikuuta 1936 Heinävesi) oli suomalainen maanviljelijä, herastuomari, valtiopäivämies  ja Nuorsuomalaisen puolueen kansanedustaja.

Pesosen vanhemmat olivat talollinen Henrik Johan Pesonen ja Ulrika Gerdt. Hän kävi kansakoulun ja toimi maanviljeljänä Heinävedellä. Pesonen oli lautamiehenä 17 vuoden ajan ja sai herastuomarin arvonimen.  

Pesonen oli Rantasalmen tuomiokunnan edustaja  talonpoikaissäädyssä valtiopäivillä 1905–1906.  Hän toimi kansanedustajana 1909–1910, huhtikuusta lokakuuhun 1917 ja helmi-maaliskuussa 1919 edustaen Mikkelin läänin vaalipiiriä. Hän tuli eduskuntaan 24. helmikuuta 1919 sosialidemokraattien Jukka Lankilan tilalle. Pesonen oli myös Heinäveden kuntakokouksen esimiehenä ja Heinäveden kunnanvaltuuston puheenjohtajana. Lisäksi hän oli edustajana kirkolliskokouksessa. 

Otto Pesonen oli naimisissa vuodesta 1888 Hilda Maria Räsäsen kanssa.

Lähteet 

Suomalaiset maanviljelijät
Kansanedustajat
Suomen suuriruhtinaskunnan talonpoikaissäädyn valtiopäivämiehet
Nuorsuomalaiset poliitikot‎
Heinäveden kunnanvaltuutetut
Etelä-Savon vaalipiiri
Vuonna 1868 syntyneet
Vuonna 1936 kuolleet